
PARLAMENTUL ROMÂNIEI

Camera Deputaţilor
	Comisia pentru agricultură, silvicultură, industrie alimentară şi servicii specifice

	Bucureşti, 25.10.2013

Nr. 4c-4/442


R A P O R T  
asupra proiectului de Lege privind aprobarea Ordonanţei de urgenţă a Guvernului nr. 58/2013 pentru modificarea şi completarea Legii nr. 283/2010 privind camerele agricole pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală (PL.x 334/2013) şi propunerii legislative pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală (Pl.x 149/2013)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 58/2013 pentru modificarea şi completarea Legii nr. 283/2010 privind camerele agricole pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală, transmis cu adresa nr.PL.x 334 din 7 octombrie 2013 şi înregistrat cu nr. 4c-4/392/07.10.2013 şi propunerea legislativă pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, transmisă cu adresa nr. Plx. 149 din 20 mai 2013 şi înregistrată cu nr. 24/239/20.05.2013.
La întocmirea raportului, Comisia a avut în vedere avizele favorabile ale Consiliului Legislativ, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. 

Proiectul de lege a fost adoptat de Senat, în şedinţa din 30 septembrie 2013. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de ordonanţă de urgenţă are ca obiect de reglementare modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, precum şi abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală.  
 Membrii Comisiei pentru agricultură au examinat proiectul de lege şi propunerea legislativă în şedinţa din 22 octombrie 2013. La lucrări au fost prezenţi 36 de deputaţi, din totalul de 37 membri ai Comisiei.

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Valentin Olimpiu Şoneriu, secretar de stat în cadrul Ministerului Agriculturii şi Dezvoltării Rurale. 

În urma examinării proiectului de lege, a propunerii legislative şi a opiniilor exprimate de către membrii comisiei, s-a hotărât, în unanimitate, să se supună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 58/2013 pentru modificarea şi completarea Legii nr. 283/2010 privind camerele agricole pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală (PL.x 334/2013), cu amendamentul admis prevăzut în anexa la prezentul raport şi respingerea propunerii legislative pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală (Pl.x 1469/2013). 
Prin conţinutul său normativ, proiectul de lege se încadrează în categoria legilor ordinare. 
                    

PREŞEDINTE, 







SECRETAR, 


     
       

                    

Nini SĂPUNARU 






Costel ŞOPTICĂ 



Consilier  Anton Păştinaru
Consilier Florentin Oancea 
                                                      
Anexă
AMENDAMENTE ADMISE
În urma dezbaterii, Comisia propune adoptarea proiectului de lege cu următorul amendament: 


	Nr. crt.
	Text Ordonanţa de urgenţă a Guvernului nr. 58/2013
	Text Senat
	Text propus de Comisie

(autorul amendamentului)
	Motivarea amendamentului

	0
	1
	2
	3
	4

	1. 
	
	L E G E
privind aprobarea Ordonanţei de urgenţă a Guvernului nr. 58/2013 pentru modificarea şi completarea Legii nr. 283/2010 privind camerele agricole pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală 
	
	

	2. 
	
	Articol unic. – Se aprobă Ordonanţa de urgenţă a Guvernului nr. 58 din 12 iunie 2013 pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală, publicată în Monitorul Oficial al României, Partea I, nr. 347 din 12 iunie 2013, cu următoarea modificare:
	Articol unic. – Se aprobă Ordonanţa de urgenţă a Guvernului nr. 58 din 12 iunie 2013 pentru modificarea şi completarea Legii nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală, publicată în Monitorul Oficial al României, Partea I, nr. 347 din 12 iunie 2013, cu următoarea modificare:
	

	3. 
	ORDONANŢA DE URGENŢĂ

pentru modificarea şi completarea Legii nr. 283/2010 privind camerele agricole pentru agricultură, industrie alimentară, piscicultură, silvicultură şi dezvoltare rurală şi pentru abrogarea art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală 
	------------
	Nemodificat 
	

	4. 
	Art. I. - Legea nr. 283/2010 privind camerele pentru agricultură, industrie alimentară, piscicultură, silvicultură şi dezvoltare rurală, republicată în Monitorul Oficial al României, Partea I, nr. 553 din 7 august 2012, se modifică şi se completează după cum urmează:


	-----------
	Nemodificat 
	

	5. 
	1. Articolul 2 se modifică şi va avea următorul cuprins:

      „Art. 2. - (1) Camerele agricole sunt organizaţii neguvernamentale deschise, apolitice, fără scop patrimonial, cu personalitate juridică, cu statut de utilitate publică dobândit în condiţiile prezentei legi, şi create în scopul:

     a) promovării intereselor fermierilor, persoane fizice/juridice din agricultură, cu toate ramurile ei, industrie alimentară, silvicultură, piscicultură, turism rural şi agroturism, denumite în continuare domenii ale agriculturii şi conexe, în funcţie de competenţele acestora;

     b) promovării în rândul fermierilor a politicii agricole comune, a programelor naţionale de dezvoltare rurală, a strategiei şi politicilor României de susţinere financiară a agriculturii, a cercetării fundamentale şi aplicate;

      c) intensificării absorbţiei fondurilor europene în agricultură, industrie alimentară, silvicultură, pescuit şi acvacultură;

    d) formării profesionale şi consultanţei, care se acordă fermierilor persoane fizice şi/sau juridice din domenii ale agriculturii şi conexe.
     (2) Camerele agricole sunt organizate şi funcţionează în fiecare judeţ, având sediul în municipiul reşedinţă de judeţ, respectiv în municipiul Bucureşti.

    (3) La nivelul fiecărui judeţ şi al municipiului Bucureşti poate funcţiona o singură cameră agricolă.

    (4) Camerele agricole judeţene pot înfiinţa camere agricole locale, fără personalitate juridică.

    (5) Camera agricolă naţională poate înfiinţa camere agricole regionale, cu personalitate juridică.

       (6) Camerele agricole sunt partener de dialog al autorităţilor publice cu competenţe în domeniile agriculturii şi conexe, precum şi al celorlalte autorităţi şi instituţii ale administraţiei publice centrale şi locale, pe domeniile de competenţă.”

	--------------        
	Nemodificat 
	

	6. 
	2. Articolul 4 se modifică şi va avea următorul cuprins:

      „Art. 4. - Autorităţile publice centrale şi locale, precum şi asociaţiile profesionale, cooperativele, sindicatele, patronatele sau orice alte forme de asociere ale producătorilor agricoli şi proprietarilor de fond forestier conlucrează, prin reprezentanţi, în vederea asigurării cadrului adecvat de înfiinţare, organizare şi funcţionare a camerei agricole la nivel judeţean şi naţional, în condiţiile legii.”
	---------------
	Nemodificat 
	

	7. 
	3. Articolul 6 se modifică şi va avea următorul cuprins:

   „Art. 6. - (1) La nivel judeţean, prin ordin al prefectului, se constituie comitetul judeţean de iniţiativă, format din maximum 11 membri, din care fac parte:

     a) un reprezentant desemnat de Ministerul Agriculturii şi Dezvoltării Rurale la nivel teritorial;

     b) un reprezentant al consiliului judeţean;

     c) un reprezentant al instituţiei prefectului;

d) 7 reprezentanţi propuşi de formele asociative din domeniile agricultură şi conexe;

e) un reprezentant al Asociaţiei Comunelor din România.

(2) Modul de constituire şi funcţionare a comitetelor judeţene de iniţiativă este prevăzut în anexa nr. 2.

(3) Comitetul judeţean de iniţiativă soluţionează sesizările şi contestaţiile, validează alegerile şi face publice, în termen de 10 zile, rezultatele alegerilor. Comitetele judeţene de iniţiativă se dizolvă de drept după validarea alegerilor pentru funcţiile de conducere ale camerelor agricole judeţene.

(4) Comitetele judeţene de iniţiativă sunt mandatate pentru înscrierea camerelor agricole judeţene în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi au sediul. Prin derogare de la prevederile art. 17 alin. (2) din Ordonanţa Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, cererea de înscriere va fi însoţită de ordinul prefectului, prevăzut la alin. (1), pentru camerele agricole judeţene, statutul-cadru, prevăzut în anexa nr. 4, şi dovada sediului social.”
	--------------------
	Nemodificat 
	

	8. 
	4. La articolul 8, alineatul (2) se abrogă.
	---------------
	Nemodificat 
	

	9. 
	5. La articolul 9, alineatul (2) se modifică şi va avea următorul cuprins:
„(2) Dreptul de vot este conferit în mod egal, fără privilegii sau discriminări, tuturor membrilor camerei agricole judeţene.”

	--------------
	Nemodificat 
	

	10. 
	6. După alineatul (5) al articolului 9 se introduce un nou alineat, alineatul (6), cu următorul cuprins:

„(6) Membrii camerelor agricole judeţene pot fi:

a) Membri individuali: fermieri, persoane fizice sau juridice care desfăşoară activităţi în agricultură, industrie alimentară, piscicultură, silvicultură, indiferent de domeniul de activitate, cu domiciliul/sediul în judeţul respectiv.

b) Membri colectivi: asociaţiile profesionale din domeniul agricol, forestier şi conexe înregistrate la nivel judeţean, precum şi grupuri de producători legal constituite; patronate din domeniul agricol, forestier şi conexe reprezentate în teritoriu; sindicate din domeniul agricol, forestier şi conexe reprezentate în teritoriu; cooperative agricole; ocoalele silvice care administrează/asigură servicii silvice pentru fondul forestier, altul decât proprietatea publică a statului; colegiul medicilor veterinari; instituţii de învăţământ şi/sau cercetare agricolă.”
	--------------- 

--------------


	Nemodificat 
	

	11. 
	7. La articolul 10 alineatul (1), literele h) şi i) se modifică şi vor avea următorul cuprins:

„h) fermierii înscrişi în listele electorale;

i) fermierii tineri cu vârsta până la 35 de ani înscrişi în listele electorale.”

	--------------
	Nemodificat 
	

	12. 
	8. La articolul 10, alineatul (2) se abrogă.
	---------------
	Nemodificat 
	

	13. 
	9. La articolul 10 alineatul (6), litera d) se modifică şi va avea următorul cuprins:

„d) secţia de votare se organizează la nivelul fiecărei unităţi administrativ-teritoriale, aparţinătoare colegiilor judeţene. Fiecare secţie de votare are arondaţi un număr de electori care va fi stabilit la nivelul fiecărui judeţ de către comitetul judeţean de iniţiativă, în baza listelor cu membrii camerelor agricole judeţene. La propunerea comitetului judeţean de iniţiativă, prin ordin al prefectului, vor fi stabilite numărul şi locul secţiilor de votare. Responsabil de amenajarea secţiei de votare este primarul.”
	---------------


	Nemodificat 
	

	14. 
	10. La articolul 10, alineatele (7) şi (10) se modifică şi vor avea următorul cuprins:

„(7) Listele electorale se pun la dispoziţia birourilor electorale ale secţiilor de votare şi se afişează cu 45 de zile înainte de data alegerilor.

……………………………
10) Comitetul judeţean de iniţiativă acreditează reprezentanţii prevăzuţi la alin. (1) în calitate de observatori ai procesului electoral.”
	-----------------
	Nemodificat 
	

	15. 
	11. La articolul 11 alineatul (1), literele a), g) şi h) se modifică şi vor avea următorul cuprins:

„a) 8 locuri pentru reprezentanţi aleşi dintre cei propuşi pe liste de către asociaţiile profesionale din domeniul agricol, forestier şi conexe, înregistrate la nivel judeţean;

…………........ ................

g) 4 locuri pentru reprezentanţii aleşi ai fermierilor;

h) 4 locuri pentru reprezentanţii aleşi ai fermierilor cu vârstă până la 35 de ani;”
	--------------
	Nemodificat 
	

	16. 
	12. La articolul 12, alineatul (1) se modifică şi va avea următorul cuprins:

„Art. 12. - (1) Colegiul Camerei Agricole Naţionale se organizează şi funcţionează potrivit prevederilor prezentei legi şi statutului propriu şi este forumul decizional constituit din membrii birourilor permanente ale colegiilor camerelor agricole judeţene şi cei 9 membri ai Biroului permanent al Camerei Agricole Naţionale.”
	---------------
	Nemodificat 
	

	17. 
	13. La articolul 12, alineatul (7) se abrogă.
	-----------------
	Nemodificat 
	

	18. 
	14. Articolul 14 se modifică şi va avea următorul cuprins:

„Art.14. - Serviciul operaţional administrativ, denumit în continuare SOA, al Camerei Agricole Naţionale şi al camerelor agricole judeţene este constituit din personal contractual angajat potrivit legislaţiei în vigoare.”
	-----------------
	Nemodificat 
	

	19. 
	15. Articolul 15 se abrogă.
	------------
	Nemodificat 
	

	20. 
	16. Articolul 17 se abrogă.
	
	
	

	21. 
	17. Articolul 18 se modifică şi va avea următorul cuprins:

„Art. 18. - Camerele agricole judeţene au următoarele atribuţii:

a) oferă asistenţă tehnică şi consiliere producătorilor agricoli în vederea absorbţiei fondurilor europene;

b) organizează activităţi de popularizare şi asistenţă tehnică de specialitate prin înfiinţarea de loturi demonstrative, demonstraţii practice, târguri, expoziţii, festivaluri, seminare, simpozioane, dezbateri şi mese rotunde;

c) asigură asistenţă tehnică de specialitate, economică şi managerială persoanelor care desfăşoară activităţi în domeniile agricole şi conexe în aplicarea tehnologiilor agricole moderne şi a metodelor noi de conducere a fermelor în scopul eficientizării activităţilor la nivel de fermă;

d) realizează activităţi de formare profesională continuă în domeniul agricol şi conexe, în conformitate cu prevederile legale în vigoare, ţinând cont de nevoile şi oportunităţile existente;

e) colaborează cu instituţiile de învăţământ şi cercetare agricolă în scopul realizării transferului tehnologic şi diseminarea rezultatelor cercetării aplicative în agricultură prin elaborarea şi distribuirea gratuită de tehnologii de cultură şi de creşterea animalelor, materiale de specialitate, proiecte-model, altele;

f) realizează fluxul informaţional către fermieri prin materiale audio-vizuale, emisiuni radio-TV, editarea, multiplicarea şi distribuirea de materiale informative, reviste, cărţi, broşuri, pliante, tehnologii de cultură a plantelor şi de creştere a animalelor, proiecte tehnico-economice şi alte materiale de specialitate;

g) îndeplinesc şi alte atribuţii, conform prevederilor legale şi statutului-cadru.”
	-------------------
	Nemodificat 
	

	22. 
	18. Articolul 19 se modifică şi va avea următorul cuprins:

„Art. 19. - Camera Agricolă Naţională are următoarele atribuţii:

a) promovează iniţiativele camerelor agricole judeţene;

b) aprobă nivelul cotizaţiei membrilor;

c) colaborează cu instituţiile administraţiei publice centrale cu atribuţii în domeniu pentru identificarea nevoilor de formare profesională continuă;

d) colaborează cu institute, staţiuni ori companii cu obiect de activitate în cercetarea agricolă fundamentală/aplicată şi inovare;

e) încheie contracte de cercetare şi inovare cu institute, staţiuni şi companii de cercetare din domeniul agricol din România şi din străinătate;

f) participă la proiecte cu finanţare europeană, naţională sau internaţională în domeniul cercetării, inclusiv proiecte în cascadă, în vederea sporirii competitivităţii sectorului agricol din România;

g) elaborează şi aplică planul propriu de formare profesională continuă prin cursuri de iniţiere, calificare, specializare şi perfecţionare a fermierilor;

h) organizează seminare, simpozioane, târguri, expoziţii şi manifestări ştiinţifice de profil, în ţară şi în străinătate;

i) promovează produsele şi serviciile româneşti din domeniu, în ţară şi în străinătate;

j) îndeplineşte şi alte competenţe stabilite prin lege sau prin statut.”
	---------------

---------------
	Nemodificat 
	

	23. 
	19. Articolul 20 se modifică şi va avea următorul cuprins:

„Art. 20. - Finanţarea Camerei Agricole Naţionale şi a camerelor agricole judeţene se asigură din:

a) cotizaţii ale membrilor camerelor agricole;

b) dobânzile şi dividendele rezultate din plasarea sumelor disponibile, în condiţii legale;

c) dividendele societăţilor comerciale înfiinţate în condiţiile art. 3;

d) veniturile din activităţile realizate prevăzute la art. 19, precum şi din alte activităţi economice directe;

e) donaţii şi/sau sponsorizări;

f) comisioane;

g) prestări de servicii de consultanţă sau asistenţă către fermieri, contra cost;

h) alte venituri prevăzute de lege.”
	------------------
	Nemodificat 
	

	24. 
	20. Titlul capitolului VII  se modifică şi va avea următorul cuprins:

„Statutul de utilitate publică al camerelor agricole”
	----------------
	Nemodificat 
	

	25. 
	21. Articolul 21 se modifică şi va avea următorul cuprins:

Art. 21. - (1) Ulterior dobândirii personalităţii juridice, camerele agricole solicită acordarea statutului de utilitate publică.
(2) Prin derogare de la prevederile art. 38-40 din Ordonanţa Guvernului nr.26/2000, aprobată cu modificări şi completări prin Legea nr. 246/2004, cu modificările şi completările ulterioare, camerele agricole legal constituite sunt, potrivit legii, de utilitate publică.”
	---------------
	Nemodificat 
	

	26. 
	22. Articolul 22 se modifică şi va avea următorul cuprins:

„Art. 22. - (1) În vederea dobândirii personalităţii juridice, membrii încheie actul constitutiv şi statutul camerei agricole, în formă autentică, sub sancţiunea nulităţii absolute.

(2) Actul constitutiv cuprinde, sub sancţiunea nulităţii absolute:

a) datele de identificare a membrilor: numele sau denumirea şi, după caz, domiciliul sau sediul acestora;

b) exprimarea voinţei de asociere şi a scopului propus;

c) denumirea camerei agricole;

d) sediul camerei agricole;

e) durata de funcţionare a camerei agricole, pe termen nedeterminat;

f) patrimoniul iniţial al camerei agricole; activul patrimonial, în valoare de cel puţin dublul salariului minim brut pe economie, la data constituirii camerei agricole, este alcătuit din aportul în natură şi/sau în bani al membrilor;

g) componenţa nominală a celor dintâi organe de conducere, administrare şi control ale camerei agricole;

h) persoana sau persoanele împuternicite să desfăşoare procedura de dobândire a personalităţii juridice;

i) semnăturile membrilor.

(3) Statutul cuprinde, sub sancţiunea nulităţii absolute:

a) elementele prevăzute la alin. (2), cu excepţia celor de la lit. g) şi h);

b) explicitarea scopului şi a obiectivelor camerei agricole;

c) modul de dobândire şi de pierdere a calităţii de membru;

d) drepturile şi obligaţiile membrilor;

e) categoriile de resurse patrimoniale ale camerei agricole;

f) atribuţiile organelor de conducere, administrare şi control ale camerei agricole;

g) destinaţia bunurilor, în cazul dizolvării camerei agricole, cu respectarea prevederilor legale.

(4) Statutul camerei agricole se elaborează cu respectarea prevederilor prezentei legi şi a statutului-cadru, prevăzut în anexa nr. 4. Statutul camerei agricole se elaborează cu respectarea prevederilor prezentei legi şi a statutului-cadru, anexat la prezenta lege.

(5) Camerele agricole de utilitate publică se supun prevederilor art. 41-43 din Ordonanţa Guvernului nr. 26/2000, aprobată cu modificări şi completări prin Legea nr. 246/2004, cu modificările şi completările ulterioare.
       (6) Ministerul Agriculturii şi Dezvoltării Rurale elaborează proceduri specifice de control privind aplicarea prevederilor alin. (5).”
	-----------------
	Nemodificat 
	

	27. 
	23. Articolul 24 se abrogă.
	------------
	Nemodificat 
	

	28. 
	24. Articolul 25 se abrogă.
	-----------------
	Nemodificat 
	

	29. 
	25. Articolul 28 se modifică şi va avea următorul cuprins:

 „Art. 28. - Mandatul persoanelor alese în cadrul camerelor agricole este de 4 ani, cu excepţia mandatului primelor organe de conducere a cărui durată este de un an.”
	----------------
	Nemodificat 
	

	30. 
	26. Articolul 29 se modifică şi va avea următorul cuprins:

„Art. 29. - Anexele nr. 1, 2, 4 şi 5 fac parte integrantă din prezenta lege.”
	---------------
	Nemodificat 
	

	31. 
	27. La anexa nr. 1, punctul 4 se modifică şi va avea următorul cuprins:

      „4. fermier - persoană fizică sau juridică ce desfăşoară activităţi în unul din următoarele domenii: agricultură şi dezvoltare rurală, industrie alimentară, silvicultură, piscicultură, turism rural şi agroturism.”
	-----------------
	Nemodificat 
	

	32. 
	28. Anexa nr. 2 - Comitete de iniţiativă se modifică şi va avea următorul cuprins:
                            ANEXA Nr. 2 

COMITETE JUDEŢENE DE INIŢIATIVĂ

–mod de funcţionare –

A. Comitetele judeţene de iniţiativă se înfiinţează prin grija prefectului. Prefectul solicită autorităţilor locale şi formelor asociative din domeniile agricultură şi conexe să nominalizeze reprezentanţii în comitetul judeţean de iniţiativă. În situaţia în care se înregistrează mai mult de 7 nominalizări din partea formelor asociative din domeniile agricultură şi conexe, desemnarea membrilor se face prin tragere la sorţi, de către o comisie numită de prefect. Comitetele judeţene de iniţiativă îşi încep activitatea în termen de 3 zile de la data înfiinţării.

B. În prima şedinţă a comitetului judeţean de iniţiativă membrii acestuia îşi vor alege preşedintele prin vot secret.

C. Comitetul judeţean de iniţiativă se întruneşte în şedinţe ordinare, la convocarea preşedintelui, ori de câte ori este nevoie.

Deciziile se iau cu votul majorităţii membrilor comitetului judeţean de iniţiativă. În prima şedinţă îşi desemnează preşedintele.

Comitetul judeţean de iniţiativă:

a) în termen de 10 zile de la data numirii, delimitează circumscripţiile electorale pentru alegerea colegiilor judeţene ale camerelor agricole;

b)desemnează, în termen de 20 de zile de la data delimitării circumscripţiilor electorale, membrii comisiilor electorale de circumscripţie şi ai birourilor electorale de secţie;

c)preia de la comisiile electorale de circumscripţie, în termen de 24 de ore de la finalizarea alegerilor, procesele-verbale cu rezultatele alegerilor pe circumscripţiile electorale ale camerelor agricole.”
	-----------------
	Nemodificat 
	

	33. 
	29. Anexa 3 se abrogă.
	----------------
	Nemodificat 
	

	34. 
	30. La anexa nr. 4, la articolul 1, alineatul (1) se modifică şi va avea următorul cuprins:

„Art. 1. - (1) Camerele agricole sunt organizaţii neguvernamentale, deschise, apolitice, fără scop patrimonial, cu personalitate juridică, cu statut de utilitate publică dobândit în condiţiile prezentei legi, şi create în scopul:

a) promovării intereselor fermierilor, persoane fizice/juridice din agricultură, cu toate ramurile ei, industrie alimentară, silvicultură, piscicultură, turism rural şi agroturism, denumite în continuare domenii ale agriculturii şi conexe, în funcţie de competenţele acestora;

b) promovării în rândul fermierilor a politicii agricole comune, a programelor naţionale de dezvoltare rurală, a strategiei şi politicilor României de susţinere financiară a agriculturii, a cercetării fundamentale şi aplicate;

c) intensificării absorbţiei fondurilor europene în agricultură, industrie alimentară, silvicultură, pescuit şi acvacultură;

d) formării profesionale şi consultanţei, care se acordă fermierilor persoane fizice şi/sau juridice din agricultură şi dezvoltare rurală, industrie alimentară, silvicultură, piscicultură, denumite în continuare domenii ale agriculturii şi conexe.”
	----------------
	Nemodificat 
	

	35. 
	31. La anexa nr. 4, la articolul 1, alineatul (3) se abrogă.
	-----------------
	Nemodificat 
	

	36. 
	32. La anexa nr. 4, articolul 2  se modifică şi va avea următorul cuprins:

„Art. 2. - Camerele agricole sunt partener de dialog al autorităţilor publice cu competenţe în domeniile agriculturii, industriei alimentare, silviculturii şi conexe, precum şi al celorlalte autorităţi şi instituţii ale administraţiei publice centrale şi locale, pe domeniile de competenţă.”
	-----------------
	Nemodificat 
	

	37. 
	33. La anexa nr. 4, la articolul 3, alineatul (1) se modifică şi va avea următorul cuprins:

„Art. 3. - (1) Membrii camerelor agricole judeţene pot fi:

a) Membri individuali: fermieri, persoane fizice sau juridice care desfăşoară activităţi în agricultură, industrie alimentară, piscicultură, silvicultură, indiferent de domeniul de activitate, cu domiciliul/sediul în judeţul respectiv;

      b) Membri colectivi: asociaţiile profesionale din domeniul agricol, forestier şi conexe înregistrate la nivel judeţean, precum şi grupuri de producători legal constituite; patronate din domeniul agricol, forestier şi conexe reprezentate în teritoriu; sindicate din domeniul agricol, forestier şi conexe reprezentate în teritoriu; cooperative agricole; ocoalele silvice care administrează/asigură servicii silvice pentru fondul forestier, altul decât proprietatea publică a statului; colegiul medicilor veterinari; instituţii de învăţământ şi/sau cercetare agricolă.”
	-------------------
	Nemodificat 
	

	38. 
	34. La anexa nr. 4, articolul 6 se modifică şi va avea următorul cuprins:

„Art. 6. - Camerele agricole judeţene au următoarele atribuţii:

a) oferă asistenţă tehnică şi consiliere producătorilor agricoli în vederea absorbţiei fondurilor europene;

b) organizează activităţi de popularizare şi asistenţă tehnică de specialitate prin înfiinţarea de loturi demonstrative, demonstraţii practice, târguri, expoziţii, festivaluri, seminare, simpozioane, dezbateri şi mese rotunde;

c) asigură asistenţă tehnică de specialitate, economică şi managerială persoanelor care desfăşoară activităţi în domeniile agricole şi conexe în aplicarea tehnologiilor agricole moderne şi a metodelor noi de conducere a fermelor în scopul eficientizării activităţilor la nivel de fermă;

d) realizează activităţi de formare profesională continuă în domeniul agricol şi conexe, în conformitate cu prevederile legale în vigoare, ţinând cont de nevoile şi oportunităţile existente;

e) colaborează cu instituţiile de învăţământ şi cercetare agricolă în scopul realizării transferului tehnologic şi al diseminării rezultatelor cercetării aplicative în agricultură prin elaborarea şi distribuirea gratuită de tehnologii de cultură şi de creşterea animalelor, materiale de specialitate, proiecte model, altele;

f) realizează fluxul informaţional către fermieri prin materiale audio-vizuale, emisiuni radio-TV, editarea, multiplicarea şi distribuirea de materiale informative, reviste, cărţi, broşuri, pliante, tehnologii de cultură a plantelor şi de creştere a animalelor, proiecte tehnico-economice şi alte materiale de specialitate;

     g) îndeplinesc şi alte atribuţii, conform prevederilor legale şi statutului-cadru.”
	----------------------
	Nemodificat 
	

	39. 
	35. La anexa nr. 4, articolul 7 se modifică şi va avea următorul cuprins:

„Art.7. - Camera Agricolă Naţională are următoarele atribuţii:

a) promovează iniţiativele camerelor agricole judeţene;

b) aprobă nivelul cotizaţiei membrilor;

c) colaborează cu instituţiile administraţiei publice centrale cu atribuţii în domeniu pentru identificarea nevoilor de formare profesională continuă;

d) colaborează cu institute, staţiuni ori companii cu obiect de activitate în cercetarea agricolă fundamentală/aplicată şi inovare;

e) încheie contracte de cercetare şi inovare cu institute, staţiuni şi companii de cercetare din domeniul agricol din România şi din străinătate;

f) participă la proiecte cu finanţare europeană, naţională sau internaţională în domeniul cercetării, inclusiv proiecte în cascadă în vederea sporirii competitivităţii sectorului agricol din România;

g) elaborează şi aplică planul propriu de formare profesională continuă prin cursuri de iniţiere, calificare, specializare şi perfecţionare a fermierilor;

h) organizează seminare, simpozioane, târguri, expoziţii şi manifestări ştiinţifice de profil, în ţară şi în străinătate;

i) promovează produsele şi serviciile româneşti din domeniu, în ţară şi în străinătate;

    j) îndeplineşte şi alte competenţe stabilite prin lege sau prin statut.”
	------------------
	Nemodificat 
	

	40. 
	36. La anexa nr. 4, la articolul 8, alineatul (1) se modifică şi va avea următorul cuprins:

„Art. 8. - (1) Organele de conducere ale camerelor agricole judeţene constituite în urma alegerilor organizate la nivelul fiecărui judeţ sunt: colegiul judeţean şi biroul permanent al colegiului judeţean.”
	------------------
	Nemodificat 
	

	41. 
	37. La anexa nr. 4, articolul 10 se modifică şi va avea următorul cuprins:

„Art. 10. - Colegiul Naţional al Camerei Agricole Naţionale este forumul decizional constituit din membrii birourilor permanente ale colegiilor camerelor agricole judeţene şi 9 membri ai Biroului permanent al Camerei Agricole Naţionale.”
	--------------
	Nemodificat 
	

	42. 
	38. La anexa nr. 4, la articolul 11, alineatul (3) se modifică şi va avea următorul cuprins:

      „(3) Preşedintele Camerei Agricole Naţionale este preşedintele Prezidiului şi al Biroului permanent.”
	-----------
	Nemodificat 
	

	43. 
	39. La anexa nr. 4, articolul 13 se abrogă.
	---------------
	Nemodificat 
	

	44. 
	40. La anexa nr. 4, la articolul 14, alineatul (1) se modifică şi va avea următorul cuprins:

      „Art. 14. - (1) Directorii camerelor agricole judeţene vor fi desemnaţi din rândul personalului angajat.”
	---------------
	Nemodificat 
	

	45. 
	Art. II. – Art. II din Legea nr. 122/2012 pentru modificarea şi completarea Legii nr. 283/2010 privind camerele pentru agricultură, silvicultură şi dezvoltare rurală, publicată în Monitorul Oficial al României, Partea I, nr. 472 din 11 iulie 2012, se abrogă.
	------------
	
	

	46. 
	Art. III.  - Comitetul Naţional de Iniţiativă şi comitetele judeţene de iniţiativă ale camerelor agricole vor organiza primele alegeri pentru constituirea camerelor agricole în termen de maximum 90 de zile de la intrarea în vigoare a prezentei ordonanţe de urgenţă.
	- Articolul III va avea următorul cuprins: 

        „Art. III.  - Comitetul Naţional de Iniţiativă şi comitele judeţene de iniţiativă ale camerelor agricole vor organiza primele alegeri pentru constituirea camerelor agricole în termen de maximum 6 luni de la intrarea în vigoare a prezentei ordonanţe de urgenţă.”
	- Articolul III va avea următorul cuprins: 

        „Art. III.  - Comitetele judeţene de iniţiativă ale camerelor agricole vor organiza primele alegeri pentru constituirea camerelor agricole în termen de maximum 6 luni de la data intrării în vigoare a prezentei ordonanţe de urgenţă.”

Autori:

Deputat PNL – Nini Săpunaru 

Deputat PSD - Marian Ghiveciu
	Pentru corelare cu prevederile art. 6 din ordonanţă.


PAGE  
3

